Akademický senát

16.04.2018

**Návrh**

**Dodatku číslo 1**

**k Organizačnému poriadku**

**Projektového strediska STU**

**spracovaný formou úplného znenia so sledovaním zmien**

Predkladá: **prof. Ing. Robert Redhammer, PhD.**

 rektor

Vypracoval: **JUDr. Marcel Michalička**

 Právny a organizačný útvar

Zdôvodnenie: Úprava súvisiaca so zrušením jednej z organizačných zložiek Projektového strediska STU.

Návrh uznesenia: Akademický senát STU prerokoval Návrh Dodatku číslo 1 k Organizačnému poriadku Projektového strediska STU

1. bez pripomienok,
2. s pripomienkami.

**Úplné znenie**

**Organizačný poriadok**

**Projektového strediska**

**Slovenskej technickej univerzity v Bratislave**

Číslo: 9/2012 – N zo dňa 31. 10. 2012

**v znení návrhu dodatku číslo 1**

Dátum: 11. 04. 2018

**Slovenská technická univerzita v Bratislave, Vazovova 5, 812 43 Bratislava**

Bratislava 31. 10. 2012

9/2012 – N

Rektor Slovenskej technickej univerzity v Bratislave (ďalej len „STU“ alebo „univerzita“) v súlade s článkom 10 ods. 4 platného Organizačného poriadku STU a podľa článku 6 bod 1 tohto Organizačného poriadku Projektového strediska STU po prerokovaní v Akademickom senáte STU dňa 16. 04. 2018

**v y d á v a**

nasledovné

**ÚPLNÉ ZNENIE**

**Organizačného poriadku**

**Projektového strediska Slovenskej technickej univerzity v Bratislave**

**číslo 9/2012 – N zo dňa 31. 10. 2012**

v znení návrhu dodatku číslo 1 zo dňa 11.04.2018:

**Článok 1**

**Úvodné ustanovenia**

1. Organizačný poriadok Projektového strediska STU je vnútorná organizačná a riadiaca norma vydaná rektorom, ktorá v súlade s Organizačným poriadkom STU upravuje postavenie, organizačnú štruktúru, pôsobnosť, podrobnosti o organizácii, riadení a činnosti Projektového strediska STU (ďalej tiež „PS STU“) ako univerzitného pracoviska STU.
2. Univerzitné pracovisko PS STU bolo zriadené rozhodnutím rektora po vyjadrení Akademického senátu STU dňa 29. 10. 2012. Deklaratórne bolo PS STU zriadené na základe článku 2 bod 3 písm. i) Organizačného poriadku STU.

1. Univerzitné pracovisko PS STU bolo zriadené v súlade so zákonom č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách“) za účelom zabezpečenia jednotného, koordinovaného, v súlade s právnymi predpismi, vnútornými predpismi STU a ostatnými vnútornými organizačnými normami vydanými rektorom prípadne kvestorom, vykonávaného procesu administrácie projektov zo štrukturálnych fondov EÚ.

1. Organizačný poriadok PS STU je záväzný:
	* 1. pre všetkých zamestnancov PS STU,
		2. pre tých zamestnancov STU, ktorí sa podieľajú na činnostiach a aktivitách PS STU, a to či už priamo alebo v súvislosti s plnením úloh PS STU, a to bez ohľadu na ich organizačné začlenenie v rámci súčastí STU (na uvedený účel ďalej len „zamestnanci PS STU“).

Zamestnanci PS STU sú povinní oboznámiť sa s obsahom Organizačného poriadku PS STU a dodatkami k nemu a dodržiavať ich ustanovenia pri plnení pracovných povinností; v prípade zamestnancov uvedených v písm. b) tohto bodu pred začatím prác vykonávaných pre PS STU.

**Článok 2**

**Poslanie a činnosť PS STU**

PS STU s podrobnosťami uvedenými v článku 4:

1. zabezpečuje administráciu realizácie a implementácie vedecko- výskumných, vzdelávacích a iných projektov financovaných zo štrukturálnych fondov EÚ
2. poskytuje podporu a poradenstvo pre ostatné súčasti STU v súvislosti s čerpaním štrukturálnych fondov EÚ
3. zabezpečuje komunikáciu s fakultami a ostatnými súčasťami STU pri implementácii, monitoringu, kontrole termínov a následného výkazníctva príslušným orgánom implementácie - Výskumnej agentúre s cieľom minimalizovať riziká neoprávnených výdavkov.

**Článok 3**

**Riadenie PS STU**

1. Rektor poveruje priamym riadením PS STU prorektora pre strategické projekty a rozvoj.
2. Na čele PS STU je riaditeľ, ktorý zodpovedá za výkon odborných pracovných činností a ostatných práv a povinností smerujúcich k plneniu úloh ním riadeného univerzitného pracoviska.
3. Organizačné zložky uvedené v článku 4 riadia vedúci, ktorí sú priamo podriadení riaditeľovi PS STU.
4. Vedúci zamestnanec okrem priameho riadenia odborných činností uvedených v článku 4 zodpovedá tiež za nasledovné činnosti:
5. plnenie úloh, ktoré sú zadefinované alebo uložené v ostatných vnútorných organizačných a riadiacich normách vydaných rektorom prípadne kvestorom
6. prípravu podkladov, prehľadov a stanovísk na rokovanie Vedenia STU a Kolégia rektora
7. prípravu alebo zabezpečovanie správ, rozborov, analýz a iných podkladov potrebných pre inú organizačnú zložku PS STU alebo inú súčasť STU, ak ním zabezpečuje plnenie úloh podľa všeobecne záväzných právnych predpisov
8. zabezpečovanie súladu svojich odborných činností so všeobecne záväznými právnymi predpismi
9. vkladanie a aktualizáciu údajov týkajúcich sa ním riadenej organizačnej zložky do všetkých dotknutých informačných systémov vedených na STU
10. oboznámenie jemu podriadených zamestnancov so všetkými vnútornými predpismi STU a ostatnými vnútornými organizačnými a riadiacimi normami vydanými rektorom alebo kvestorom a zabezpečenie dodržiavania predtým uvedených predpisov a noriem
11. poskytovanie spolupráce ostatným súčastiam STU a ostatným organizačným zložkám PS STU, a to v požadovanom rozsahu, kvalite a čase
12. vyhotovenie popisu pracovných činností pre každého ním riadeného zamestnanca, a to najneskôr pri uzavretí pracovnej zmluvy a pri každej dohode o zmene pracovných podmienok.

Podrobnejšie práva, povinnosti a zodpovednosť vedúceho zamestnanca sú uvedené v jeho popise pracovných činností.

1. V prípade, ak organizačná zložka PS STU nemá vedúceho, platí, že všetky práva, povinnosti a zodpovednosti uvedené v tomto Organizačnom poriadku PS STU a v ostatných vnútorných organizačných a riadiacich normách vydaných rektorom prípadne kvestorom, patria najbližšie nadriadenému vedúcemu príslušnej organizačnej zložky.
2. Riaditeľ PS STU a vedúci organizačných zložiek PS STU sú povinní písomne určiť svojho zástupcu a písomné poverenie na zastupovanie uložiť do osobného spisu zastupovaného zamestnanca a do osobného spisu jeho zástupcu.

**Článok 4**

**Organizačná štruktúra PS STU**

PS STU sa organizačne člení na nasledovné organizačné zložky:

**Útvar administrácie projektov**, ktorý zabezpečuje najmä:

1. administráciu projektov financovaných najmä z operačného programu Výskum a vývoj a operačného programu Vzdelávanie
2. sledovanie čerpania finančných prostriedkov z rozpočtov schválených projektov
3. prípravu Žiadostí o platbu, podľa formy financovania uvedenej v Zmluve o NFP/partnerstve (ďalej tiež „zmluva“)
4. prípravu Monitorovacích správ
5. prípravu Žiadostí o zmenu zmluvy
6. predkladanie požiadaviek na zabezpečenie procesu verejného obstarávania konzultantovi PS STU
7. komunikáciu s odbornými riešiteľmi pre zabezpečenie plynulej a bezproblémovej implementácie projektov s cieľom minimalizovať vznik neoprávnených výdavkov
8. v prípade partnerských projektov komunikáciu s hlavným partnerom (prijímateľom nenávratného finančného príspevku)
9. komunikáciu s tými súčasťami STU, ktoré sa podieľajú na činnostiach a aktivitách PS STU, a to či už priamo alebo v súvislosti s plnením úloh PS STU
10. komunikáciu so sprostredkovateľským orgánom riadiaceho orgánu Ministerstva školstva, vedy, výskumu a športu SR (Výskumná agentúra).

**Článok 5**

**Hospodárenie a finančné zabezpečenie PS STU**

Činnosť PS STU je financovaná z prostriedkov STU a v závislosti od spôsobu financovania a miery spolufinancovania schváleného v Zmluve o NFP/ partnerstve aj z príspevku ERDF/ESF a štátneho rozpočtu.

**Článok 6**

**Záverečné ustanovenia**

* 1. Akékoľvek zmeny a doplnenia tohto Organizačného poriadku PS STU je možné vykonať len číslovanými dodatkami k Organizačnému poriadku PS STU vydanými rektorom po ich prerokovaní v Akademickom senáte STU.
	2. Tento Organizačný poriadok PS STU bol prerokovaný v Akademickom senáte STU dňa 29. 10. 2012.
	3. Organizačný poriadok PS STU nadobúda účinnosť 1. novembra 2012.
	4. Dodatok číslo 1 k Organizačnému poriadku PS STU bol prerokovaný v Akademickom senáte STU dňa 16. 04. 2018.
	5. Dodatok číslo 1 k Organizačnému poriadku PS STU nadobúda platnosť dňom jeho prerokovania v Akademickom senátu STU a účinnosť nadobúda dňom 1. jún 2018.

 prof. Ing. Robert Redhammer, PhD.

 rektor